News Update: รอไหวไหม? Cathie Wood ขอเวลาอีก 5 ปี ผลตอบแทนที่งดงามจะคืนกลับมา - FINNOMENA
Cathie Wood ผู้จัดการกองทุนชื่อดังออกโรงปกป้องกลยุทธ์การลงทุนของ Ark Invest ย้ำมองเห็นผลตอบแทนอันน่าทึ่งในอีก 5 ปีข้างหน้า
8 มี.ค. 2565

Cathie Wood ผู้จัดการกองทุนชื่อดังออกโรงปกป้องกลยุทธ์การลงทุนของ Ark Invest ย้ำมองเห็นผลตอบแทนอันน่าทึ่งในอีก 5 ปีข้างหน้า
“ฉันมั่นใจว่าเราจะได้เห็นผลตอบแทนอันน่าทึ่ง จากการเติบโตของกลุ่มบริษัทเทคโนโลยีสมัยใหม่” Cathie Wood ให้สัมภาษณ์กับ CNBC
ความคิดเห็นของ Cathie Wood มีขึ้นหลัง ARKK กองทุนเรือธงของบริษัทถูกแรงเทขายอย่างหนัก จนลดลงเกือบครึ่งนึงในช่วง 1 ปีที่ผ่านมา ในเวลาที่ดัชนี S&P 500 สามารถเพิ่มขึ้นเกือบ 15% ในช่วงเวลาเดียวกัน
Cathie Wood บอกว่า ตอนนี้คือตลาดขาลงที่แย่มากสำหรับหุ้นนวัตกรรม แต่ถ้ามองจากจุดต่ำสุดตั้งแต่โควิดไปจนถึงจุดพีคในเดือนก.พ. 2021 กองทุน ARKK พุ่งขึ้นมาถึง 358%
ข้อมูลจาก ETF.com รายงานว่า มีกระแสเงินไหลเข้ากองทุน ARKK ตั้งแต่วันที่ 17 ม.ค. เกือบ 1,000 ล้านดอลลาร์ ซึ่ง Cathie Wood เชื่อว่านักลงทุนกำลังถัวเฉลี่ยในขาลง และหาก Ark คิดถูก ผลตอบแทนจะกลับมาอยู่เหนือค่าเฉลี่ยอย่างมากในอีก 5 ปีข้างหน้า
“ตอนนี้โลกกำลังเผชิญกับปัญหาทุกประเภท และนวัตกรรมคือคำตอบ” Cathie Wood กล่าว
Cathie Wood ยังได้พูดถึงสงครามยูเครนที่ทำให้ราคาสินค้าโภคภัณฑ์บางอย่าง เช่น น้ำมันแพงขึ้น โดยความขัดแย้งจะไปทำลายอุปสงค์ (Demand Destruction) ของสินค้าดั้งเดิมและแทนที่ด้วยนวัตกรรม เช่น การเปลี่ยนมาใช้รถยนต์ไฟฟ้าเพราะราคาเชื้อเพลิงแพง
Cathie Wood กล่าวว่า Ark Invest ใกล้เคียงกับกองทุนร่วมลงทุน Venture Capital Fund ที่ให้ความสำคัญกับเหล่าบริษัทเทคโนโลยีที่ล้ำสมัย
ในปีที่แล้ว หุ้นนวัตกรรมในตลาดหุ้นสาธารณะร่วงลงมา 60% เพราะเต็มไปด้วยนักลงทุนที่อ่อนไหวต่อ Benchmark แต่หุ้นบริษัทนวัตกรรมเอกชนที่อยู่นอกตลาดเพิ่มขึ้นถึง 20% เพราะมีแต่นักลงทุนที่มองเห็นโอกาสการเติบโตอย่างก้าวกระโดด
Cathie Wood เสริมว่า ในดัชนี S&P 500 มีสัดส่วนหุ้นเทคโนโลยีถึง 28% ก็จริง แต่หุ้นเหล่านั้นเป็นส่วนหนึ่งของความสำเร็จในอดีต ในขณะที่หุ้นนวัตกรรมซึ่ง Ark เลือกลงทุนคือ ความสำเร็จแห่งอนาคต และท้ายที่สุดจะมาอยู่ในดัชนีหลัก
อ้างอิง: https://www.cnbc.com/2022/03/07/cathie-wood-says-she-still-expects-to-see-spectacular-returns-over-the-next-5-years.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK Invest
ARKK
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA